ร้านอยู่เลยแยกสุทธิสารฝั่งที่จะมุ่งหน้าไปลาดพร้าว ก่อนถึงสำนักพิมพ์ไทยรัฐ มีส่วนทั้งที่เป็นห้องแอร์กับไม่แอร์ ขายอาหารตามสั่ง แบบร้านข้าวต้มโต้รุ่ง ชูเมนู ต้มยำหัวปลา เพราะน่าจะเป็นเมนูที่อร่อยสุดในร้านแล้ว แต่วันนี้ไม่ได้สั่งต้มยำหัวปลา สั่งต้มยำปลาคังหม้อไฟแทน ปลาสดไม่คาว รสน้ำต้มยำอร่อยแถมมีกระปุกพริกตำให้ตักเพิ่มความเผ็ดตามดีกรีความซาดิสของใครของมัน อาหารอื่นๆที่สั่งวันนี้มีผัดกระเฉดไฟแดง หมึกทอดกระเทียมที่ออกหวานๆ หอยแครงลวก แล้วก็ไข่เจียวปูที่หน้าตาบ้านมากๆไม่น่ากินเลย นอกจากต้มยำแล้ว อาหารอื่นที่ว่ามาอยู่ในระดับพอใช้ได้ ระดับราคาไม่น่าเกลียดแต่ไม่ถึงกับคุ้มค่า อาหารเร็วดี รอไม่นาน รวมความแล้ว เอาไปสามดาวพอนะ